VIIENDA KOOSSEISU
MÄÄRUS

Haapsalu,			27. juuni 2008 nr 
									Eelnõu

Haapsalu Linnavalitsuse konsolideerimisgrupi 2007. aasta 
majandusaasta aruande kinnitamine

Määrus kehtestatakse kohaliku omavalitsuse korralduse seaduse § 22 lg 1 p 1, § 39¹ ning valla- ja linnaeelarve seaduse § 26, Haapsalu põhimääruse § 12 lg 1 p 1, § 62 ning tulenevalt Haapsalu Linnavolikogu revisjonikomisjoni ettepanekust.

§ 1. Kinnitada Haapsalu Linnavalitsuse konsolideerimisgrupi 2007. aasta majandusaasta aruanne, mille koosseisu kuuluvad:
(1)	Raamatupidamise 2007. aastaaruanne koos lisadega
1)	Bilanss mahus 800 465 000 krooni;
2)	Tulem summas 2536 000 krooni kasumit.
(2)	Eelarve kassalise täitmise 2007. aasta aruanne
1)	Tulud summas 177 105 317 krooni;
2)	Kulud summas 179 100 336 krooni;
3)	Finantseerimistehingud summas 1995 020 krooni.
(3)	Reservfondi kasutamise 2007. aasta aruanne summas 4477 109 krooni.

§ 2. Haapsalu Linnavalitsusel saata määrus koos Haapsalu Linnavalitsuse konsolideerimisgrupi 2007  majandusaasta aruandega Lääne Maavalitsusele.

§ 3. Määrus jõustub kolmandal päeval peale avalikustamist linnavolikogu kantseleis.

Andreas Rahuvarm
Volikogu esimees

SELETUSKIRI
Eelnõule „Haapsalu linna 2007. aasta majandusaasta aruande kinnitamine”

Vastavalt valla- ja linnaeelarve seadusele koostab linnavalitsus majandusaasta aruande ja esitab selle kinnitamiseks linnavolikogule. Majandusaasta aruandesse kuuluvad:
•	raamatupidamise aastaaruanne koos eelarve täitmise aruandega.
•	tegevusaruanne vastavalt raamatupidamise seadusele;
•	reservfondi kasutamise aruanne;
•	audiitori järeldusotsus.

Raamatupidamise aastaaruanne koos kõigi vajalike lisadega on esitatud tutvumiseks Haapsalu Linnavolikogu kantseleile ja lisatud käesolevale eelnõule. Raamatupidamise aastaaruandes kajastatakse kõik toimingud ja saldod tekkepõhiselt analoogiliselt äriühingute aruannetele. Eelarve täitmise aruanne on koostatud kassapõhiselt.

Eelarve täitmise aruanne on koostatud  kooskõlas Rahandusministri 26.01.2004. määruse nr 17 nõuetega ja samast määrusest tuleneval aruande vormil, mida on täiendatud seletavate lisadega. Eelarve täitmise aruandes on kajastatud kõik toimingud ja saldod kassapõhiselt, st tulude tekkimise ajaks on raha laekumine arvele ja kulude tekkimise ajaks on tasumine arvelt.
Eelarve täitmise aruandes on kirjeldatud tulud (tunnus 3); kulud majandusliku sisu järgi (tunnus 4,5,6,15); finantseerimistehingud ja kulud tegevusalade järgi.
Eelarve täitmise aruande veerg “Eelarve + lisaeelarved kokku” kajastab volikogu poolt kinnitatud eelarvet koos 3 lisaeelarvega, veerg “Reservfond” kajastab reservfondi eraldisi vastavalt reservfondi kasutamise aruandele, veerg “Eelarve täiendused” kajastab Linnavalitsuse poolt aruandeaastal tehtud lubatud täiendusi ja muudatusi, veerg “Täiendatud eelarve kokku” sisaldab lõpplikku eelarvet, veerg “Eelarve Täitmine kokku” sisaldab aasta jooksul toimunud tegelikku eelarve täitmist. Veerg „Täitmise %“ näitab eelarve täitmise osa planeeritud eelarvest.

Eelarvet on korrigeeritud vastavalt rahandusministeeriumi poolt eelarveaasta jooksul muutunud aruandluse nõuetele. Muudetud on osaliselt eelarve ridade tunnuskoode võrreldes volikogu poolt kinnitatud eelarvega. Nimetatud tunnuste muutmine ei ole muutnud eelarve sisu. Linnavalitsuse poolt täiendatud eelarve tulud, kulud ja finantseerimistehingud on tehtud vastavalt eelarve kinnitamise 22.12.2006. a määrusele nr 24, mille kohaselt on linnavalitsusel lubatud kulusid suunata ümber eelarve kuluartiklite lõikes tegevusala siseselt. Samuti on linna allasutustel kaupade ja teenuste müügist eelarvest ülelaekunud tulusid lubatud kasutada allasutuse majandamiskulude katteks.
Sellest tulenevalt on esialgselt eelarves planeeritud personalikulusid, majandamiskulusid, eraldisi, materiaalsete- ja immateriaalsete varade soetamisi ehk investeeringuid vastavalt vajadusele omavahel ümber jagatud. Vajadus kulusid artiklite lõikes ümber jagada tuleneb sellest, et eelarvet koostades ei ole võimalik tegevusala siseselt täpselt planeerida, milline kulutus kvalifitseerub majandamise, eraldise või investeeringu alla. Operatiivsuse tagamiseks on kulude majandusliku sisu (artiklite) vahel jagamine volitatud linnavalitsusele.
2007. aastaks oli volikogu poolt kinnitatud eelarve ja lisaeelarvete järgi tulusid planeeritud 151 483 062 krooni, kulusid 150 659 156 krooni ja finantseerimistehinguid 823 906 krooni. Täiendavalt laekus sihtotstarbelisi tulusid summas 24 890 872 krooni, mis suunati vastavate kulude katteks. Eelmisel 2006 aastal kasutamata jäänud assigneeringud summas 6090 276 krooni kanti 2007 aasta eelarve vastavate kulutuste katteks.
2007 aasta eelarve täitmine oli kokku tulude osas 177 105 317 krooni, kulude osas 179 100 336 krooni. Tuludest suuremad kulud summas 1995 020 krooni kaeti finantseerimistehingutega sh. kassajäägi vähenemise arvelt summas 1639 587 krooni 

Haapsalu linna 2007. majandusaasta audiitoriks on vannutatud audiitorid Ellen Tohvri ja Kersti Torp audiitorbüroost E-Audit. Audiitori järeldusotsuse kohaselt kajastab aastaaruanne õigesti ja õiglaselt Linnavalitsuse finantsseisundit ja on kooskõlas hea raamatupidamise tavaga. 
Aastaaruanne on esitatud ka  Haapsalu Linnavolikogu revisjonikomisjonile 

Linnavalitsus teeb ettepaneku eelnõu määrusena vastu võtta.

Martin Schwindt
Aselinnapea